Tkurrja e Detit të Vdekur dhe thatësirat e mëdha
Shkencëtarët thonë se tkurrja e këtij deti të kripur është tregues i një thatësire gjigante në të ardhmen
Niveli i ujit në Detin e Vdekur është duke rënë. Me më pak reshje shiu se mesatarja e këtij viti, ekspertët thonë se niveli i ujit mund të bjerë më shumë se 1.3 metra deri në tetor. Por tkurrja e kësaj mase ujore nuk është vetëm një pasqyrim i motit të thatë dhe rritjes së përdorimit të ujit. Ajo është edhe parathënie për një mega-thatësirë të ardhshme. Deti i Vdekur, në kufirin mes Izraelit dhe Jordanisë, dalngadalë po tkurret dhe po venitet, duke humbur një metër thellësi çdo vit. Një ekip gjeologësh ndërkombëtarë po punon për të kuptuar se si 200,000 vite të ndryshimit klimatik kanë ndikuar tek rajoni, ndërkohë që liqeni i kripur zgjerohej dhe tkurrej. Shtresat e depozitimeve me ngjyrë zbulojnë kalimin e verërave të thata dhe dimrave të lagësht dhe pjellorë. thotë Marwan Al-Raggad, Hidrolog në Universitetin e Jordanisë. Shkencëtarët po grumbullojnë mostra të dheut dhe ujit nga bregu lindor i Detit të Vdekur dhe nga lumenjtë dhe përrenjtë që rrjedhin në të. thotë Yael Kiro, gjeokimist. Studiuesit po gjejnë dëshmi të një thatësire masive, mijëra vjet më parë, që kishte tharë rreth 80 për qind të ujit në liqenin kripur. Sipas ekspertit Stephen Goldstein, Ky informacion mund të ndihmojë vendet që mbështeten në ujin e Detit të Vdekur të përballen më mirë me një të ardhme më të thatë.